**ОБЯВА**

**ЗА ВТОРИЯ СРОК ЗА КАНДИДАТСТВАНЕ ПО ПРОЦЕДУРА ЧРЕЗ ПОДБОР ПО ОПДУ ЗА ГРАЖДАНСКИ КОНТРОЛ ВЪРХУ РЕФОРМАТА В СЪДЕБНАТА СИСТЕМА**

Управляващият орган на Оперативна програма „Добро управление” (ОПДУ), съфинансирана от Европейския социален фонд, обявява втория срок за кандидатстване по процедура на конкурентен подбор BG05SFOP001-3.003:

*ГРАЖДАНСКИ КОНТРОЛ ВЪРХУ РЕФОРМАТА В СЪДЕБНАТА СИСТЕМА*

Процедурата е по приоритетна ос 3 „Прозрачна и ефективна съдебна система“, специфична цел 1 „Увеличаване на прозрачността и ускоряване на правораздаването чрез реформа в структурата, процедурите и организацията на съдебната система“ на ОПДУ.

Процедурата цели да подкрепи усилията за преодоляване на натрупаното обществено недоверие към съдебната система. Процедурата ще подкрепя откритото участие на всички активни в сферата НПО и професионални организации при разработването, наблюдението и оценката на стратегиите за реформи и предложения за подобрения в съдебната система. Ще бъдат подпомагани проекти на НПО за извършване на независим анализ на провалилите се дела, като се анализират слабостите както в следствието, така и в прокуратурата, в това число защитата на свидетелите, икономическият и финансовият анализ, събирането на доказателства от полицията и сътрудничеството между съдебната и изпълнителната власт. Приоритетни ще бъдат проектите, които въз основа на такъв анализ предлагат пренасяне на добри практики и иновативни решения за премахване на недостатъците в структурата, управлението, персонала, обученията, сътрудничеството и професионалните практики. Ще бъдат подкрепени и мерки за извършване на изследвания на общественото мнение и широко застъпване на дискусиите и формите на повишаване на отчетността и гражданското участие.

**Допустими кандидати:**

* ***Юридически лица с нестопанска цел,*** учредени на основание Закона за юридическите лица с нестопанска цел (ЗЮЛНЦ), определени за извършване на дейност в обществена полза, вписани до 31.12.2017 г. в Централния регистър при Министерството на правосъдието по чл. 45[[1]](#footnote-1) oт ЗЮЛНЦ, или вписани след 31.12.2017 г. в Регистъра на юридическите лица с нестопанска цел по чл. 17[[2]](#footnote-2) от ЗЮЛНЦ, които имат поне една приключена финансова година към датата на кандидатстване
* ***Професионални организации,*** учредени на основание Закона за юридическите лица с нестопанска цел или регистрирани по/създадени със специален закон, на лица, работещи в системата на съдебната власт (съдии, прокурори, следователи, съдии по вписванията, съдебни заседатели, съдебни служители, вещи лица и др.), на адвокати, нотариуси и други юристи, на медиатори и арбитри, както и на други лица, работещи в сектор „Правосъдие“, които имат поне една приключена финансова година към датата на кандидатстване

**Бюджет:** Общият размер на безвъзмездната финансова помощ по процедурата е **5 млн. лв.**

1 млн. лв. – за първия срок за кандидатстване

**2 млн. лв. – за втория срок за кандидатстване**

2 млн. лв. – за третия срок за кандидатстване

Минимален размер на БФП: **30 000 лв.**

Максимален размер на БФП: **100 000 лв.**

**Срокове:** Проектите трябва да бъдат изпълнени в рамките на **18 месеца.**

**Втори срок** **за кандидатстване:** **от 01.07.2018 г. до 30.09.2018 г., 18:00 часа***(за проекти, които ще се изпълняват през 2019 – 2020 г.)*

Трети срок за кандидатстване: **от 01.07.2020 г. до 30.09.2020 г., 18:00 часа**  
*(за проекти, които ще се изпълняват 2021 – 2022 г.)*

**Информационни дни:**

***Информационен ден в гр. София – 06.06.2018 г., 9:30 ч.****Бест Уестърн Сити Хотел, зала „София Сити“*

*ул. „Стара планина" № 6*[*РЕГИСТРАЦИЯ*](https://form.jotformeu.com/81344601927355)*:* ***до******04.06.2018 г.***

***Информационен ден в гр. Пловдив – 11.06.2018 г., 13:00 ч.****Парк хотел „Санкт Петербург“, зала „Дружба“  
бул. „България" № 97*[*РЕГИСТРАЦИЯ*](https://form.jotformeu.com/81372699227366)*:* ***до 06.06.2018 г.***

***Информационен ден в гр. Велико Търново – 14.06.2018 г., 10:00 ч.****Хотел Меридиан Болярски, зала „Калоян“  
ул. „Стефан Стамболов“ 53A*[*РЕГИСТРАЦИЯ*](https://form.jotformeu.com/81353694327361)*:* ***до******11.06.2018 г.***

Всички документи по процедурата са публикувани в секцията за ОПДУ на Единния информационен портал: [www.eufunds.bg](http://www.eufunds.bg) и в [ИСУН](https://eumis2020.government.bg/bg/s/Procedure/Info/78ebd543-c004-46f2-8816-f4ba5c925d00).

1. Чл. 45 от ЗЮЛНЦ е отменен с §22 от Закона за изменение и допълнение (ЗИД) на ЗЮЛНЦ (обн., ДВ, бр. 74 от 2016 г., в сила от 1.1.2018 г.). [↑](#footnote-ref-1)
2. Чл. 17 от ЗЮЛНЦ е изменен с § 9 от ЗИД на ЗЮЛНЦ (обн., ДВ, бр. 74 от 2016 г., в сила от 1.1.2018 г.). [↑](#footnote-ref-2)